Diari Oficial de la Generalitat Valenciana


Sumari del DOGV 4392, del 04-12-2002 (2002/13747)

Informació publica de l'alternativa tècnica per al desenrotllament de la unitat d'execució única del sector PP-24 Paradís Nord del Pla General d'Ordenació Urbana de la Vila Joiosa.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13676


Organisme emissor
:   Ajuntament de la Vila Joiosa

Tipus de document
:   Anunci

Informació publica de l'alternativa tècnica per al desenrotllament de la unitat d'execució única del sector PP-24 Paradís Nord del Pla General d'Ordenació Urbana de la Vila Joiosa. [2002/F13220]
  
Per mitjà del present edicte, es fa públic que l'alcalde, en data 18 de novembre de 2002, amb el número 2628, ha dictat la següent resolució, que literalment expressa:
  
«... Vista la instància presentada per Francisco Àvila Romá, en nom i representació de la mercantil Hermanos Ávila Urbana, SL, en data d'11 de juliol de 2002, amb número de registre d'entrada 6770, en què en els seus aspectes més transcendents expressa: «presenta l'alternativa tècnica per al desenrotllament de l'actuació integrada de la unitat d'execució única del sector PP-24 Paradís Nord, definida per la proposta de pla parcial del sector PP-24 del Pla General d'Ordenació Urbana de la Vila Joiosa, que s'unix a esta sol·licitud... i sol·licita que per mitjà del sotmetiment al tràmit legal procedisca a la iniciació del procediment a través del que preveu l'article 45 de la Llei Reguladora de l'Activitat Urbanística.»
  
Atés el que establix l'article 173 del Reglament de Planejament, Reial Decret 201/1998, de 15 de desembre, del Govern Valencià, en què s'expressa: «.. el règim establit en la Llei Reguladora de l'Activitat Urbanística per a l'elaboració, tramitació i aprovació de programes d'actuació, és igualment aplicable als plans parcials... amb les següents regles especials: A. Els particulars poden promoure dits plans en desenrotllament d'un programa de què siguen adjudicataris o competint per la seua adjudicació per a desenrotllar, almenys, una de les unitats d'execució del pla que promoguen. Només l'administració, d'ofici, pot promoure i aprovar eixos plans amb independència i anterioritat respecte als programes... L'exposició al públic d'estos plans s'efectua exhibint la seua documentació completa i no els són aplicables les regles de tramitació dels programes relatives a la competència entre proposicions juridicoeconòmiques, si bé, quan aquells plans es tramiten al costat dels dits programes, seran aplicables les referides regles, encara que només respecte a l'adjudicació d'estos últims.»
  
Atés el que establixen els articles 45 i 46 de la Llei Reguladora de l'Activitat Urbanística, resolc:
  
1. Sotmetre a informació pública l'alternativa tècnica per al desenrotllament del sector PP-24 presentada per la mercantil Hermanos Ávila Urbana, SL, per mitjà d'instància d'11 de juliol de 2002, amb el número de registre d'entrada 6770. Es fa menció expressa que la documentació tècnica que integra l'alternativa tècnica és:
  
a) Proposta de programa i els seus annexos.
  
b) Proposta de pla parcial del sector PP-24 del Pla General d'Ordenació Urbana.
  
c) Projecte d'urbanització del sector, descriptiu de les obres a realitzar, costos i terminis d'execució.
  
2. Remeteu avís previ a la publicació de l'anunci d'informació pública, amb el mateix contingut de l'edicte, als que consten en el cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al Tauler d'anuncis de l'ajuntament i es comunicarà als que, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la següent data hàbil a la conclusió del termini per a presentar-les, a les oficines de la Secretaria d'este ajuntament síties al carrer Major, número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions...».
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.